
38                                                                  DR 30.7.2018                                                       

 
Oleh itu, saya mengharapkan untuk pembinaan infrastruktur di kawasan luar bandar 

seperti ini, agar agensi Kerajaan Pusat khususnya di bawah Kementerian Pembangunan Luar 
Bandar seperti KESEDAR dan lain-lain lagi, perlulah dan amat perlu diperkasakan agar dapat 
berperanan dengan sebaik mungkin untuk kebaikan rakyat seluruhnya.  

Tuan Yang di-Pertua, seperti yang diketahui dan telah disebut oleh beberapa rakan-
rakan Ahli Parlimen lain, pasaran harga getah yang naiknya hanya sesekali tetapi kerap 
benar turunnya membuatkan rakyat benar-benar lumpuh kesan daripada hal yang 
bermaksud.  

Sehingga hari ini, harga getah berlegar pada kadaran RM2 sekilogram. Bila saya 
tanyakan kebanyakan mereka pendapatan yang diperoleh, ia hanya pada sekitar RM300 
sehingga RM500 sebulan sahaja. Mahu makan apa agaknya mereka? Di ketika harga 
makanan dan perbelanjaan sangat tinggi serta mencengkam sekarang ini, walaupun GST 
telah dizeroizedkan tetapi nampaknya harga barang tidak turun-turun.  

Oleh itu, saya mencadangkan kepada kerajaan pada hari ini, dasarilah, rasailah, 
selamilah kesakitan dan kemiskinan mereka dengan penuh jujur dan ikhlas. Anjuran saya 
dan cadangan saya, kalau boleh naikkan harga lantai getah. Paling tidak, para penoreh 
mendapat sekitar RM5 sekilogram bersih. Mungkin saranan ini berat bagi kerajaan dengan 
sumber kewangan yang terhad, namun penoreh getah juga harus terus hidup dan mendapat 
pembelaan yang sewajarnya.  

Tuan Yang di-Pertua, saya juga ingin menarik perhatian kerajaan berkaitan isu 
royalti petroleum. Janji kerajaan tentang pembayaran royalti sebagai 20 peratus sedang kami 
tagih. Dalam masa yang sama, sedarkah pihak kerajaan bahawa kerajaan sebelum ini masih 
terhutang dengan rakyat Kelantan berkaitan dengan pembayaran royalti lima peratus yang 
mana pengeluaran hasil minyak dari perut bumi Kelantan telah pun bermula sejak tahun 2004 
lagi.  

Oleh itu, saya mencadangkan, selain pembayaran baharu ini yang masih dalam 
kajian sebagaimana jawapan Yang Berhormat Menteri Hal Ehwal Ekonomi beberapa hari 
lepas, kerajaan perlu melunaskan bayaran lima peratus terlebih dahulu sebagaimana 
termaktub dalam perjanjian di antara kerajaan negeri dan Petronas. Besar harapan saya 
pembayaran ini perlu disegerakan secepat mungkin.  

Tuan Yang di-Pertua, berkaitan dengan bantuan kepada sekolah-sekolah pondok 
dan sekolah-sekolah agama, kerajaan sebelum ini telah memperuntukkan bantuan kepada 
pondok-pondok dan juga sekolah-sekolah agama sebagai galakan dan usaha untuk 
memastikan pusat-pusat pengajian Islam ini terjamin kesinambungannya yang merupakan 
benteng kepada akidah islamiah. Saya dengan penuh harapan kepada Kerajaan Pakatan 
Harapan supaya bantuan ini diteruskan. Malah, lebih elok lagi sekiranya bantuan tersebut 
dapat ditambah kerana pendidikan agama adalah satu elemen terpenting dalam menghadapi 
gelora pada zaman pada hari ini.  

Perkara terakhir, Tuan Yang di-Pertua, ialah ingin saya maklumkan saya telah 
mendapat perkhabaran gembira daripada sidang Dewan Undangan Negeri Kelantan baru-
baru ini berkaitan dengan hal ehwal Kuala Krai yang bakal mendapat sebuah jambatan 
menghubungkan Pasir Klang dan Kuala Nal yang telah diluluskan oleh kerajaan sebelum ini. 
Pasir Klang berada di seberang Sungai Kelantan. Jadinya, saya amatlah berharap khabar-
khabar ini bukan omongan kosong dan bukan pula janji palsu, bahkan pula kerajaan sedia 
ada perlu meneruskan projek ini. 

Terbinanya jambatan ini, in syaa Allah, akan memudahkan penduduk Pasir Klang 
Bahagia dan sekitar yang berada seberang Sungai Kelantan berhubung dengan tanah besar 
Kuala Krai. Di Dewan yang mulia ini saya mengharapkan jawapan daripada pihak Menteri 
berkenaan tentang letak duduk statusnya. Saya seboleh-bolehnya tidak mahu mendengar 
jawapan sedang dipertimbangkan seperti dalih-dalih yang disebut mana-mana pihak sebelum 
daripada ini...  

Timbalan Yang di-Pertua [Tuan Nga Kor Ming]:  Yang Berhormat, masa sudah 
tamat dan akhiri. Ya, sila menggulung. 

 

 



Oleh itu, saya mengharapkan untuk pembinaan infrastruktur di kawasan luar bandar. seperti ini, agar agensi Kerajaan Pusat khususnya di bawah Kementerian Pembangunan Luar Bandar seperti KESEDAR dan lain-lain lagi, perlulah dan amat perlu diperkasakan agar dapat berperanan dengan sebaik mungkin untuk kebaikan rakyat seluruhnya. Tuan Yang di-Pertua, seperti yang diketahui dan telah disebut oleh beberapa rakan- rakan Ahli Parlimen lain, pasaran harga getah yang naiknya hanya sesekali tetapi kerap benar turunnya membuatkan rakyat benar-benar lumpuh kesan daripada hal yang bermaksud. Sehingga hari ini, harga getah berlegar pada kadaran RM2 sekilogram. Bila saya tanyakan kebanyakan mereka pendapatan yang diperoleh, ia hanya pada sekitar RM300 sehingga RM500 sebulan sahaja. Mahu makan apa agaknya mereka? Di ketika harga makanan dan perbelanjaan sangat tinggi serta mencengkam sekarang ini, walaupun GST telah dizeroizedkan tetapi nampaknya harga barang tidak turun-turun. Oleh itu, saya mencadangkan kepada kerajaan pada hari ini, dasarilah, rasailah, selamilah kesakitan dan kemiskinan mereka dengan penuh jujur dan ikhlas. Anjuran saya dan cadangan saya, kalau boleh naikkan harga lantai getah. Paling tidak, para penoreh mendapat sekitar RM5 sekilogram bersih. Mungkin saranan ini berat bagi kerajaan dengan sumber kewangan yang terhad, namun penoreh getah juga harus terus hidup dan mendapat pembelaan yang sewajarnya. Tuan Yang di-Pertua, saya juga ingin menarik perhatian kerajaan berkaitan isu royalti petroleum. Janji kerajaan tentang pembayaran royalti sebagai 20 peratus sedang kami tagih. Dalam masa yang sama, sedarkah pihak kerajaan bahawa kerajaan sebelum ini masih terhutang dengan rakyat Kelantan berkaitan dengan pembayaran royalti lima peratus yang mana pengeluaran hasil minyak dari perut bumi Kelantan telah pun bermula sejak tahun 2004 lagi. Oleh itu, saya mencadangkan, selain pembayaran baharu ini yang masih dalam kajian sebagaimana jawapan Yang Berhormat Menteri Hal Ehwal Ekonomi beberapa hari lepas, kerajaan perlu melunaskan bayaran lima peratus terlebih dahulu sebagaimana termaktub dalam perjanjian di antara kerajaan negeri dan Petronas. Besar harapan saya pembayaran ini perlu disegerakan secepat mungkin. Tuan Yang di-Pertua, berkaitan dengan bantuan kepada sekolah-sekolah pondok dan sekolah-sekolah agama, kerajaan sebelum ini telah memperuntukkan bantuan kepada pondok-pondok dan juga sekolah-sekolah agama sebagai galakan dan usaha untuk memastikan pusat-pusat pengajian Islam ini terjamin kesinambungannya yang merupakan benteng kepada akidah islamiah. Saya dengan penuh harapan kepada Kerajaan Pakatan Harapan supaya bantuan ini diteruskan. Malah, lebih elok lagi sekiranya bantuan tersebut dapat ditambah kerana pendidikan agama adalah satu elemen terpenting dalam menghadapi gelora pada zaman pada hari ini. Perkara terakhir, Tuan Yang di-Pertua, ialah ingin saya maklumkan saya telah mendapat perkhabaran gembira daripada sidang Dewan Undangan Negeri Kelantan baru- baru ini berkaitan dengan hal ehwal Kuala Krai yang bakal mendapat sebuah jambatan menghubungkan Pasir Klang dan Kuala Nal yang telah diluluskan oleh kerajaan sebelum ini. Pasir Klang berada di seberang Sungai Kelantan. Jadinya, saya amatlah berharap khabar- khabar ini bukan omongan kosong dan bukan pula janji palsu, bahkan pula kerajaan sedia ada perlu meneruskan projek ini. Terbinanya jambatan ini, in syaa Allah, akan memudahkan penduduk Pasir Klang Bahagia dan sekitar yang berada seberang Sungai Kelantan berhubung dengan tanah besar Kuala Krai. Di Dewan yang mulia ini saya mengharapkan jawapan daripada pihak Menteri berkenaan tentang letak duduk statusnya. Saya seboleh-bolehnya tidak mahu mendengar jawapan sedang dipertimbangkan seperti dalih-dalih yang disebut mana-mana pihak sebelum daripada ini... Timbalan Yang di-Pertua [Tuan Nga Kor Ming]: Yang Berhormat, masa sudah tamat dan akhiri. Ya, sila menggulung.